Johannes Olav Bergersen
Store norske leksikon,Historie,Norsk og nordisk historie,Norges historie,Norges historie fra 1884 til 1940
Johannes Olav Bergersen var en norsk politiker for Arbeiderpartiet. Han kom tidlig med i arbeiderbevegelsen og kommunepolitikken, og var ordfører i Borge i periodene 1923–1928 og 1932–1934. Han var stortingsrepresentant i årene 1913–1918 og fra 1922 til sin død.
Ved splittelsen i Arbeiderpartiet i kommunister og sosialdemokrater i 1921 gikk Bergersen med sosialdemokratene og var deres parlamentariske leder i årene 1922–1927. Han var odelstingspresident i periodene 1928–1929 og 1934–1935 og statsrevisor fra 1918.Bergersen var sterkt interessert i fredssaken og det interparlamentariske arbeidet, og gjorde en vesentlig sosialpolitisk innsats, blant annet som formann i Stortingets sosialkomité i årene 1926–1936. Les mer i Store norske leksikon Johannes Bergersen i Norsk biografisk leksikon arbeiderbevegelsen fredsbevegelsen Norges historie fra 1905 til 1939